Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ br. 87/08., 86/09., 92/10., 105/10., 90/11., 5/12., 16/12., 86/12.,126/12., 94/13.,  136/14. RUSRH,152/14.,7/17.,68/18.,98/19., i  64/20.), i Plana prijema pripravnika u školskim ustanovama u 2022. godini, Ministarstvo znanosti i obrazovanja: (KLASA: 100-01/21-01/00006; URBROJ: 533-05-22-0006, u skladu s dobivenom suglasnošću Ministarstva znanosti i obrazovanja ravnateljica Osnovne škole ***Bijaći*** raspisuje

N A T J E Č A J  
  
za zasnivanje radnog odnosa za prijem pripravnika kroz mjeru Hrvatskog zavoda za zapošljavanje

“Stjecanje prvog radnog iskustva/pripravništva“

* STRUČNI SURADNIK – PEDAGOG

 – 1 izvršitelj/ica, na određeno puno radno vrijeme (40 sati tjedno) od  12 mjeseci

- mjesto rada Kaštel Novi

Uvjeti:  
Opći i posebni uvjeti za zasnivanje radnog odnosa propisani čl.105 Zakona o odgoju i obrazovanju u osnovnoj i srednjoj školi i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN br. 6/19.), Pravilniku o postupku zapošljavanja te procjeni i vrednovanju kandidata za zapošljavanje i Pravilniku o izmjenama i dopunama Pravilnika o postupku zapošljavanja te procjeni i vrednovanju kandidata u Osnovnoj školi *Bijaći*.

* nezaposlene osobe prijavljene u evidenciji nezaposlenih osoba Hrvatskog zavoda za zapošljavanje s najviše 6 mjeseci  staža osiguranja u zvanju u obrazovnoj razini u kojoj se prvi put zapošljavaju
* poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada

Na natječaj se mogu javiti osobe oba spola u skladu sa Zakonom o ravnopravnosti spolova (Narodne novine 82/08. i 69./17.)  
  
Za natječaj kandidati moraju priložiti:  
- pismenu prijavu s osobnim podacima  
- životopis  
- dokaz o državljanstvu  
- diplomu o potrebnoj stručnoj spremi  
- uvjerenje da nije pod istragom i da se protiv kandidata/kinje  ne vodi kazneni postupak glede zapreka

za zasnivanje radnog odnosa iz članka 106. Zakona o odgoju i obrazovanju  u osnovnoj i srednjoj

školi ne starije od 30 dana od dana raspisivanja natječaja  
- elektronički zapis ili potvrdu o podacima u matičnoj evidenciji Hrvatskog zavoda za mirovinsko osiguranje  ne starije od dana objave natječaja  
- dokaz o upisu u evidenciji nezaposlenih Hrvatskog zavoda za zapošljavanje  
  
Navedene isprave, odnosno, prilozi dostavljaju se u neovjerenoj preslici. 

Prije sklapanja Ugovora o radu odabrani/a kandidat/kinja dužan/na je sve navedene priloge, odnosno, isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16.)  
  
Osoba koja se poziva na pravo prednosti pri zapošljavanju sukladno članku102. Zakona o hrvatskim braniteljima iz Domovinskog rata i članovima njihovih obitelji (Narodne novine broj121/17, 98/19 i 84/21), članku 48.stavku 1.-3. Zakona o civilnim stradalnicima Domovinskog rata (Narodne novine broj 84/21)članka 48.f Zakona o zaštiti vojnih i civilnih invalida rata (Narodne novine  broj 33/92., 57/92., 77/92., 27/93., 58/93., 2/94., 76/94., 108/95., 82/01., 103/03., 148/13. i 98/19.) članku 9.  Zakona o profesionalnoj rehabilitaciji  i zapošljavanju osoba s invaliditetom (Narodne novine broj 157/13., 152/14., 39/18. i 32/20.) dužna je u prijavi na javni natječaj  pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.  
Osoba  koja se poziva na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je  priložiti  sve  dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze ( članak 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:  
([https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf))  
  
  
Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:  
[https://branitelji.gov.hr/UserDocslmagges//dokumenti/Nikola/popis%20dokaza%20za%20ostvarivanje%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocslmagges/dokumenti/Nikola/popis%20dokaza%20za%20ostvarivanje%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)  
  
Sve kandidate koji su pravodobno dostavili potpunu prijavu sa svim prilozima, odnosno, ispravama i koji ispunjavaju uvjete natječaja, Povjerenstvo će pozvati na procjenu, odnosno, testiranje.

Na javno dostupnim mrežnim stranicama Škole objavit će se način procjene, odnosno, testiranja kandidata.

Kandidat koji ne pristupi procjeni, odnosno, testiranju ne smatra se kandidatom.

Podnošenjem prijave na natječaj, kadidat daje privolu za obradu osobnih podataka navedenih u svim dostavljenim prilozima, odnosno, ispravama za potrebe provedbe natječajnog postupka sukladno važećim propisima o zaštiti osobnih podataka.  
Rok za podnošenje  prijave na natječaj je osam (8) dana od dana objave natječaja.  
  
Prijave s potrebnom dokumentacijom dostaviti isključivo putem zemaljske pošte na adresu:  
Osnovna škola *Bijaći,* Kaštel Novi, Vodovodna ulica 2, 21217 Kaštel Štafilić:

s naznakom „Za natječaj  - stjecanje prvog radnog iskustva/pripravništva kroz mjeru HZZ-a“.  
  
Nepravodobne i nepotpune prijave neće se razmatrati.  
  
Svi kandidati izvijestit će se o rezultatima natječaja na isti način u roku od petnaest dana od dana sklapanja Ugovora s izabranim kandidatom, osim, ako posebnim propisom nije drugačije određeno.